® OIKEUSMINISTERIÖ Oikeushallinto-osasto
3.3.2008	OM 22/41/2007 Oikeusministeriölle
LAUSUNTO

Oikeusministeriö on pyytänyt oikeushallinto-osastolta lausuntoa Käräjäoikeuden kokoonpanot — työryhmän mietinnöstä (2007:19). Lausuntonaan oikeushallinto-osasto toteaa seuraavaa:

Lautamiesjärjestelmällä on maassamme pitkät perinteet. Kuten työryhmä, oikeushallinto-osastokin toteaa nykymuotoisen lautamiesjärjestelmän toimineen varsin hyvin alkuhankaluuksien jälkeen. Hankaluudet kohdistuivat lähinnä lautamiesten roolin tunnistamiseen erityisesti vanhoilla raastuvanoikeuspaikkakunnilla, joissa ei ollut lautamiesperinnettä. Lautamiesten äänestysmenettely on varsin harvinaista, vaikka sellaiset päätökset saattavat kyllä saada merkittävää julkisuuttakin.

Oikeushallinto-osaston mielestä työryhmän esitykset ovat sopusoinnussa tuomioistuin-laitoksen kehittämiskomitean esittämien linjausten kanssa. Komiteahan esitti järjestelmän muuttamista muun muassa siten, että lautamiehet vastaisuudessa käsittelisivät vain vakavampia rikosasioita. Tämä näkökohta sai myönteistä palautetta komiteamietinnöstä annetuissa lausunnoissa.

Käräjäoikeuksien kokoonpanosäännösten uudistamista pohtineen työryhmän toimeksianto oli varsin suppea eikä sen tullut pohtia muun muassa lautamiesten valintamenettelyä tai lautamiesten kelpoisuusvaatimuksia eikä myöskään käräjäoikeuslain tai asetuksen muutostarpeita kokoonpanosäännösten muuttamisen seurauksena.

Työryhmän ehdotus merkitsee sitä, että lautamiesten osallistuminen istuntoihin vähenisi merkittävästi. Tämän vuoksi on tarpeen tehdä muutoksia ainakin käräjäoikeusasetukseen ( 582/1993) ja mandollisesti käräjäoikeuslain ( 581/1993) lautamiehiä koskeviin säännöksiin. Asetuksen 13 §:n perusteella oikeusministeriö vahvistaa käräjäoikeuden lautamiesten lukumäärän. Lautamiesten toimikausi on valtuuston toimikausi ja seuraavat kunnallisvaalit on kuluvan vuoden lokakuussa. Vaalien jälkeen valtuustot ryhtyvät valitsemaan lautamiehiä. Tämän vuoksi pitäisi hyvissä ajoin olla selvillä minkälaisiin asioihin lautamiehet vastaisuudessa osallistuvat koska lautamiesten lukumäärä perustuu siihen kuinka monessa asiassa heitä tarvitaan.

Käräjäoikeusasetuksen 15 §:n mukaan lautamiesten istuntojärjestys tulee vahvistaa siten, että kukin lautamies on pääsäännön mukaan istunnossa 12 päivänä kalenterivuodessa. Työryhmä ei ole arvioinut uudistuksen vaikutusta tähän. Jos lautamiehet vastaisuudessa osallistuvat noin 10000 asian käsittelyyn se merkitsee lautamiesten lukumäärän huomattavaa vähentämistä. Tällöin käräjäoikeusasetuksen 15 § tulee muuttaa, koska on epäto‑
D:\Data\tekstit\lausunto lautamiestyöryhmän mietinnöstä.doc
Käyntiosoite	Postiosoite	Puhelin	Telekopio	Sähköpostiosoite	
Eteläesplanadi 10
HELSINKI	PL 25
00023 VALTIONEUVOSTO	(09) 160 03	(09) 1606 7730	kirjaamo.om@om.fi	

pWrapPolygonVertices8;7;(0,0);(0,14894);(8430,14894);(8430,21603);(21597,21603);(21597,0);(0,0);fBehindDocument0
Osastopäällikkö Ylijohtaja

Kari Kiesilainen

Hallitusneuvos	Heikki Lilje

2(2)
dennäköistä, että kaikille lautamiehille ei riittäisi istuntoja asetuksessa mainittua määrää. Lisäksi osasto kiinnittää huomioita siihen, että eduskunnan lakivaliokunta on Hallituksen esitykseen maaoikeuksien lakkauttamisesta erityistuomioistuimina ja siihen liittyväksi lainsäädännöksi (HE 86/1999) antamassaan mietinnössä nro 10/2000vp todennut lauta-miehistä muun muassa seuraavaa: Maaoikeusprosessin erityissäännöksistä seuraa kuitenkin se, että jokaisesta kunnasta on tarpeen valita nykyisen yhden lautamiehen sijasta vähintään kaksi lautamiestä.

Käräjäoikeuslakiin ja –asetukseen tehtävät mandolliset muutokset tulisi valmistella samanaikaisesti käräjäoikeuksien kokoonpanosäännösten uudistamisen kanssa yhteistyössä oikeushallinto-osaston ja lainvalmisteluosaston kanssa.